runetrust/blame-folketinget-dk huggingface dataset:
Jytte Madsen (S), 1999-04-08:
Vi lever i et demokratisk land, og det er vi stolte af, men det forpligter også. Når vi i denne tid vender blikket mod de grusomme ting, der sker i Kosovo, er det tankevækkende, at Fremskridtspartiet har en moral, der er af en sådan karat, at man fastholder fremsættelsen af netop denne type forslag.
Svend Auken (S), 2000-04-25:
I vores Kyotoforpligtelse får vi ikke lov til at korrigere for denne udledning, og det er derfor nødvendigt, at vi får opbygget et system, der sikrer, at en eventuel stor eleksport i perioden fra 2008 til 2012 ikke vælter vores drivhusgasbudget.
Leif Mikkelsen (LA), 2012-05-10:
Når nu man allerede kan være klar til at fremsætte nye lovforslag i 2013, er der grund til at spørge ministeren, om vi kan forvente, at det – med de her resultater, der så kommer – så betyder, at de forsøg, der er gjort i frikommunerne, og som er faldet godt ud, hvis man forudsætter det, tænkes udbredt til alle kommuner, uden at det får karakter af at være forsøg, men derimod bliver reglen for kommunerne at virke?
Villy Søvndal (SF), 2005-03-10:
Udmøntningen af satspuljeaftalen om udslusningsboliger: En almen boligorganisation kan indgå aftale med kommunalbestyrelsen om at stille et antal ledige almene familieboliger til rådighed for kommunalbestyrelsen med henblik på anvisning som udslusningsboliger.
Anne Baastrup (SF), 2012-02-03:
Det, der skal til, er et fokus fra politiets side, og alene det blotte forhold, at der er rigtig mange bandemedlemmer, der allerede nu sidder i fængslerne, viser jo, at politiet har fokus på bandekriminalitet og fokus på den kriminalitet, som gør, at bandemedlemmerne rent faktisk får penge nok til at føre det liv, de fører.
Keld Albrechtsen (EL), 2000-01-25:
Nu er det så muligt, at fru Skaarup bor i et parcelhuskvarter, det ved jeg ikke, men jeg har mine erfaringer fra boligforeningen i Brabrand, hvor der bl.a. bor mange indvandrere og flygtninge, palæstinensere osv. Vi har arbejdet meget med det i boligforeningen, og jeg finder, at det er et af de mest trygge kvarterer overhovedet at bo i.
Søren Egge Rasmussen (EL), 2017-10-25:
Det ville faktisk have stor betydning, for det vil betyde, at en lejer i en bolig med en husleje på 5.000 kr. i det almene ville spare 290 kr. om måneden i husleje, hvis det altså var sådan, at man valgte en model, hvor man arbejdede for billigere boliger ved at reducere kapitalomkostningerne for de afdelinger, sådan at man kunne sætte huslejen ned.
Jan Trøjborg (S), 2002-11-06:
Med gidseltagningen i teateret i Moskva kan man da godt forstå, at alle alarmklokker ringede, og alle advarselslamperne blinkede, og derfor kunne udenrigsministeren meget skråsikkert sige: Vi har foretaget en granskning, og der er ikke noget at komme efter.
Leif Lahn Jensen (S), 2014-03-13:
Med reformen fremtidssikrer vi ordningerne ved at få styr på økonomien, men sikrer ligeledes det helt nødvendige fokus på rehabilitering, altså hjælpen til disse mennesker, så vi kan få dem i arbejde og få dem fastholdt på arbejdsmarkedet og også dermed få mulighed for, at de kan forsørge sig selv.
Jens Joel (S), 2015-11-19:
Så det er et relativt enkelt forslag, som her skaber gennemsigtighed og sikrer, at vi kan støtte produktionen, opgraderingen osv. af biogas, men også sikre, at vi ikke støtter med mere, end det rent faktisk koster, både fordi det ville være ufornuftigt, og fordi det ville være i strid med EU's regler om overkompensation.
Kristian Thulesen Dahl (DF), 1999-01-28:
Jeg tror såmænd, det var hr. Estrup selv, der meget, meget klart fik sagt, at hvis grundloven, som den er, ikke er gearet til den verden, vi har omkring os - og det er jo i særlig grad bl.a. også EU-samarbejdet, som indgår i det spørgsmål eller den sag - så skal grundloven laves om.
Mogens Nørgård Pedersen (KRF), 2002-11-19:
Det er efter Kristeligt Folkepartis opfattelse en fejl i prioriteringen, for ikke mindst kvaliteten i daginstitutionerne er under al kritik. Det er netop i disse år tid at forbedre såvel det fysiske som det psykiske miljø i form af bedre normeringer, mindre støj osv. Endelig vil jeg gerne fremhæve, at der er kommuner, der er særlig hårdt ramt økonomisk som følge af den helt skæve udligningsordning.
Søren Egge Rasmussen (EL), 2021-12-14:
Jeg vil godt høre, om ordføreren ikke synes, det var rimeligt, at det byråd i Broby kunne disponere på sin egen måde, når det drejede sig om byvækst forskellige steder, altså at man i byrådet kunne vedtage sine lokalplaner, også selv om de lokalplaner kunne være anderledes end nabokommunens, sådan at den bosætningspolitik, der kunne være i kommunerne på Fyn, kunne være forskelligartet, ud fra hvad byrådene sådan set havde vedtaget.
Tom Behnke (KF), 2009-11-04:
Alle fredelige demonstranter frygter ballademagerne, der kan begynde at tænde bål i gaden og kaste med sten og smadre butikker og lave hærværk, gå til modangreb på politiet, sætte sig til modværge og forhindre, at myndighederne kan udføre deres opgaver.
Jacob Jensen (V), 2009-01-22:
Men jeg vil godt alligevel bare til dem, som så følger debatten, lige gentage det for en god ordens skyld: Kreditpakken, som vi her behandler, løser det, som kreditpakken skal løse, nemlig at der kommer en bedre udlånsmulighed for realkreditinstitutionerne og for bankerne.
Anne Baastrup (SF), 2010-05-20:
Det skal være sådan, at internetadgangen er der som en naturlig ting, altså at man hele tiden er opmærksom på, hvad det er, mennesker i dagens Danmark har brug for, når de flytter sig fra A til B. Hr. Magnus Heunicke var inde på nogle af de visioner, som vi til fulde deler med Socialdemokraterne, men vi har en ambition om, at vi skal have dobbelt så mange, der bruger den kollektive trafik, inden for de næste 10 år.
Anders Fogh Rasmussen (V), 2003-01-29:
For det første vil jeg sige, at den bedste måde, man kan hjælpe verdens fattigste lande på, er ved at give dem fri adgang til verdensmarkedet og dermed mulighed for at tjene deres egne penge, og ved at de rige lande holder op med at fylde deres egne erhverv med subsidier, der forvrider konkurrenceforholdene og på den måde også gør livet besværligt for de fattigste lande.
Klaus Kjær (DF), 2001-03-16:
Således som reglen er i dag, indrømmes der et bundfradrag svarende til 1 1/3 pct. af ejendomsværdien, og det er meningen, at denne procentsats fortsat skal gælde for ejendomme, hvis ejendomsværdi overstiger de 1,8 mio. kr.
Poul Nyrup Rasmussen (S), 2000-05-25:
Jeg vil gøre det fuldstændig klart, at den unge kvinde, der i dag lever i Ankara, og som af sin far og mor tvinges til at gifte sig med en ung mand fra en fjerntliggende tyrkisk by, er i en nøjagtig lige så vanskelig situation som den unge tyrkiske kvinde i København, der er blevet tvangsgift med en ung mand fra den samme landsby.
Peter Westermann (SF), 2010-12-01:
Derfor kunne jeg rigtig godt tænke mig at høre, om ikke vi kan få en eller anden politik, der kan give folk flere penge mellem hænderne, så de ikke bliver smidt ud af deres bolig, f.eks. at man fjernede fattigdomsydelserne, sådan at vi ikke længere havde en starthjælp, der er lavere end den kontanthjælp, folk ville få, hvis de var danske statsborgere, og sådan at vi ikke havde et loft over kontanthjælpen, så den er lavere, end hvad den var, da regeringen kom til.
Yvonne Herløv Andersen (CD), 1999-02-11:
Altså, den sociale forargelse, som man havde til rådighed, blev så brugt op. Så kan man sige, at CD's forslag er, hvad jeg selv vil kalde for den optimale løsning, den for mig smukkeste løsning på et problem, idet den tager hele mennesket og hele menneskets situation og sætter det i fokus for en løsning af de problemer, der kan få dagligdagen til at være besværlig for den enkelte.
Nadeem Farooq (RV), 2012-06-08:
Og hvis jeg endelig skal tale om et mål, så må det være en vision for Danmark, som handler om, at vi ønsker et frit, et solidarisk, et frisindet Danmark, hvor vi frisætter mennesker og giver den enkelte de bedste betingelser og de bedste rammevilkår for at leve det liv, han eller hun ønsker.
Ebbe Kalnæs (CD), 2000-01-20:
Jeg vil gerne sige - jeg tror, jeg har sagt det adskillige gange, men det gør man jo i denne branche - at vi lever i et samfund, som efterhånden ikke gør så stor brug af kirken længere, men hvor folk har brug for dommedags- og fragmenterede chokoplysninger, og det er miljøpolitikken i for sig udmærket egnet til.
Marie Bjerre (V), 2024-04-03:
Derfor mener jeg også, der er behov for noget mere frihed og fleksibilitet for netop den her gruppe, og derfor kunne det også være helt oplagt at kigge på, hvad det er for nogle vilkår, man er på barsel under, når man er selvstændig, altså om man kan få lov til at arbejde og den slags ting.
Hans Christian Schmidt (V), 2002-02-26:
Jeg vil kun sige, at på baggrund af det opslag, der har været, de ansøgninger, der har været, er det sådan, at hr. Ole P. Kristensen har indstillet til mig, at på baggrund af samtaler med ansøgerne har man fundet i hvert fald tre af de fire, som var indkaldt, kvalificerede og egnede til at varetage posten osv., og man har så ment her - og det er det, hr. Ole P. Kristensen indstiller til mig - at Bjørn Lomborg skiller sig ud både ved at have publiceret bøger, at have publiceret én på engelsk på et anerkendt universitetsforlag, som er helt central i forhold til instituttets opgave, og ved ledelsesmæssig motivation, gejst, pionerånd.
Kristian Thulesen Dahl (DF), 2000-08-24:
det hænger jo bare ikke sammen, at man siger, at den 28. september stemmer vi ikke bare om euroen, men også om udvidelsen, og så siger, at Nicetraktaten er udgangspunktet for udvidelsen, men Nicetraktaten må vi ikke diskutere i forbindelse med debatten her i dag.
Peter Skaarup (DF), 2004-06-02:
Derfor skal vi spørge Socialdemokraterne: Hvordan kan man tale med to tunger i et så vigtigt spørgsmål som, om Tyrkiet skal optages i EU eller ej, og også med hensyn til, om vi her i år skal give Tyrkiet en start- eller vurderingsdato? Hvem skal man stole på? Skal man stole på tidligere statsminister Poul Nyrup Rasmussen og - må man vel regne med - de kandidater, der stiller op til Europa-Parlamentet for Socialdemokraterne, eller skal man stole på de medlemmer, man har i Europaudvalget her i Folketinget, som er med til at give mandat, når man fra regeringens side i det danske Folketing skal have mandat til det topmøde, der kommer her i slutningen af 2004?
Mette Abildgaard (KF), 2020-01-14:
»Detektor« er ikke lykkedes med at få en kommentar fra ministeren til de udtalelser, hun har givet, så måske vil ministeren her begrunde, hvad der menes med, at man er meget bekymret, når nu eksempelvis Miljøstyrelsen meget tydeligt siger: Der er ingen grund til bekymring?
Simon Emil Ammitzbøll (LA), 2011-04-01:
Det er vi sådan set lidt ærgerlige over, for jeg synes egentlig, at den arbejdsform, man har her i Folketinget, hvor Folketingets partier kan stille spørgsmål til ministrene og gennem ministrene få svar på ting, som ikke nødvendigvis er en fordel for regeringen at få frem, er meget god, og jeg havde egentlig forventet, at oppositionspartierne havde et ønske om ligesom at lægge et vist pres på regeringen for at fortsætte denne kutyme.
Pia Kjærsgaard (DF), 2001-05-31:
Så kan man forstå på finansministeren, at hun har nøjagtig samme ordvalg, da hun i forbindelse med udgivelsen af regeringens finansøkonomiske 10-års-plan, »En holdbar fremtid - Danmark 2010«, siger, at regeringen ikke behøver at gennemføre flere store arbejdsmarkedsreformer for at kunne nå sine mål om at indrette et samfund, der er så økonomisk stærkt, at det vil kunne løfte den ældrebyrde, som det vil blive pålagt inden for de næste 5 til 10 år.
Ole Birk Olesen (LA), 2021-01-28:
Det, der er sket her i sagen om fru Inger Støjbergs angiveligt ulovlige administration i Udlændinge- og Integrationsministeriet, er ifølge Instrukskommissionen, som er nedsat, at fru Inger Støjberg har bedt sine embedsmænd om at administrere på en bestemt måde, som ikke havde grundlag i den lovgivning, som Folketinget har givet hende, og som er det, der skal danne grundlaget for en ministers ageren.
Per Clausen (EL), 2006-01-24:
Men også et bud på, om ministeren har en tanke om, hvornår en lov om miljøzoner i de store byer kan komme til at virke, for da vi havde debatten i fredags om det samme emne, var det lidt uklart, hvor mange år der skulle gå, og hvor mange års overgangsperiode der skulle være, inden der for alvor kunne ske noget.
Hanne Severinsen (V), 2005-05-03:
Derfor må vi håbe, at den såkaldte 14. konvention, som går på, hvordan man bedre kan sortere i væsentlige og uvæsentlige sager, kan hjælpe på sagsmængden, men der er nok grund til i det hele taget at få kigget kritisk på, hvad man kan gøre for, at det er de væsentlige sager, der bliver bragt op og behandlet hurtigt, så de ikke drukner i rutinesager, der måske ofte er udtryk for, at der er lande, som bliver ved med at begå den samme fejl hele tiden.
Morten Østergaard (RV), 2018-10-04:
Og når Enhedslisten så massivt forhindrer udenlandsk arbejdskraft, ikke vil kigge på tilbagetrækning og også blokerer, hver eneste gang der er tale om andre typer af indsatser for at få flere i arbejde, ja, så er det jo, vi ender med en ringere velfærd.
Leif Lahn Jensen (S), 2016-11-08:
Det, som vi gjorde lige fra dag et – dengang vi lavede det i 2013-14 – var at komme med et rigtig godt bud på kontanthjælpsreformen, hvor vi sagde, at nu skal det være sådan, at man kigger på den enkelte, og at man skal give alle en chance, altså de mennesker, som har siddet derude på bænken i 30 år, alle de mennesker, som har det rigtig skidt.
Simon Emil Ammitzbøll (LA), 2013-05-02:
Så jeg vil gerne takke hr. Per Clausen fra Enhedslisten, hr. Dennis Flydtkjær fra Dansk Folkeparti, hr. Tom Behnke fra Det Konservative Folkeparti og hr. Karsten Lauritzen fra Venstre for den positive tilkendegivelse for det videre arbejde med at se på de her spørgsmål om aldersgrænser.
Erling Christensen (S), 1999-12-09:
Jeg vil bare advare imod, at man ikke bruger sundhedsrådgivningen som en ny glidebane, og derfor vil vi selvfølgelig stå ved det betænkningsbidrag, vi har afgivet, fordi det er utrolig væsentligt, at vi har tjek på det her i forhold til lovens formål.
Anders Fogh Rasmussen (V), 2004-10-19:
Nej, jeg har ikke noget kendskab til, hvordan inspektionerne finder sted i praksis, men jeg går ud fra som en selvfølge, at myndighederne lader inspektionerne foretage på en måde, som er fuldt betryggende i henseende til at få sagerne fuldstændig klarlagt.
Jens Hald Madsen (V), 1999-04-06:
Her vil jeg gerne sige, at når man ser på tilfældet med de internationale våbeninspektører i Irak, har der jo været rejst tvivl om, hvorvidt de har opretholdt deres neutralitet, altså om der var en sammenhæng mellem efterretningstjenester og de internationale våbeninspektører.
Søren Pape Poulsen (KF), 2017-11-24:
Instinktivt havde jeg det nok bare sådan, at man selvfølgelig skal forbyde sådan noget som det her, men efter at jeg så har læst høringsvarene fra bl.a. de her aktører, synes jeg, jeg bliver lidt mere i tvivl om, hvilken vej der er den rigtige at gå.
Kim Behnke (FRI), 2000-01-13:
Og det betyder, at uanset om folk vælger at tilslutte sig scientologi og kalde det deres religionsdyrkelse, om de er Jehovas Vidner med, hvad deraf følger af umenneskelighed over for deres børn, om man er muslim, eller om man vælger at tilslutte sig den danske evangelisk-lutherske kirke, ja, så er det altså en individuel, personlig afgørelse. Man kan så i øvrigt, hvis man kigger lidt i historiebøgerne, gøre den interessante sammenligning, at da kristendommen kom til Danmark, var der ikke tale om en frivillig afgørelse for hver enkelt borger, men der var det overladt alene til kongen at afgøre, hvilken religion der skulle være i Danmark, hvilket da også resulterede i, at ganske mange fra den såkaldte almue fortsat dyrkede og den dag i dag dyrker den nordiske mytologi og mener, at det er dér, deres religiøse ståsted skal være.
Per Clausen (EL), 2009-11-26:
Men vi synes ærlig talt, at det ville være mest rimeligt, at man så tog pengene fra de mennesker, som har de bedste økonomiske forudsætninger for at betale, altså at man tog pengene over skattesystemet, som jo ikke er sådan helt perfekt og helt retfærdigt, men som dog alligevel har et udgangspunkt i, at dem, der tjener mest, skal betale mest i skat, i stedet for at tage pengene fra dem, som har mindst.
Magnus Heunicke (S), 2020-11-25:
For lige så meget som det skærer i hjertet at høre den beretning, som bliver nævnt, hvor man skal vælge mellem sin børn, lige så meget skærer det i hjertet, når man hører om de heldigvis få eksempler, vi har haft i Danmark – men desværre mange i udlandet – på plejehjem, som nærmest er brudt sammen på grund af smitte, og hvor smitten har spredt sig både blandt personalet, de pårørende og de ældre med meget, meget alvorlige konsekvenser til følge.
Jørn Dohrmann (DF), 2009-01-22:
I hvert fald for os har det været særdeles vigtigt, at der nu lægges op til, at der også her sker administrative lettelser for, som det er sagt tidligere, knap 29 mio. kr., og vel at mærke uden at der samtidig sker miljøforringelser, i hvert fald sådan som vi vurderer det.
Finn Sørensen (EL), 2015-04-28:
Vi kan jo nævne hundredvis af andre eksempler på lovgivning, hvor Folketinget enten delt eller i enighed detailregulerer regioner og kommuners adfærd, så hvorfor ikke lige her, når det drejer sig om skattekronernes anvendelse til at sikre gode løn- og arbejdsvilkår.
Helge Adam Møller (KF), 2002-03-14:
Han er altså et fremtrædende medlem af landets næstmest eller mest - det afhænger af, om det er Bandidos eller Hells Angels - organiserede kriminelle organisation, og det er altså ham og hans slæng, for det var jo dem, der var inde på værtshuset, som fru Margrete Auken siger, folk overhovedet ikke behøver at være bange for.
Ole M. Nielsen (KRF), 1999-12-09:
Fru Pernille Sams må undskylde, at jeg henvender mit spørgsmål, som egentlig er til hr. Frode Sørensen, til fru Pernille Sams, men nu er jeg afskåret fra at stille spørgsmål til hr. Frode Sørensen i den her del af debatten.
Helge Sander (V), 2005-05-04:
Når hr. Per Clausen antyder, at der ikke er sket nogen udvikling i forskningsindsatsen under den her regering, så bør hr. Per Clausen ved en anden lejlighed – det må være ved en anden lejlighed, for det er jo ikke ministeren, der spørger folketingsmedlemmerne – forklare den undrende offentlighed, hvor de over 8 mia. kr. er blevet af, som vi har fundet i de sidste tre finanslove, hvis forskningsindsatsen ikke er blevet øget.
Peter Skaarup (DF), 2011-05-02:
Vi har diskuteret den på møder, vi har diskuteret den i offentligheden mange gange, så det kommer ikke bag på nogen, at vi har den her diskussion, og derfor er det heller ikke uoverstigeligt at tage stilling til, om vi allerede nu kunne give ofrene den mulighed, som de altså ikke har i dag, efter de er fyldt 29 år.
Svend Erik Hovmand (V), 2002-01-17:
Forslaget om momsfritagelse for velgørende og almennyttige foreninger er fremsat af Socialdemokratiet og Det Radikale Venstre, og forslaget har til formål at indføre en generel og løbende momsfritagelse for velgørende og almennyttige foreninger, sådan at disse foreningers salg af varer og ydelser i forbindelse med foreningernes aktiviteter fritages for betaling af moms.
Martin Lidegaard (RV), 2005-03-31:
Der er tale om overførsel af forholdsvis beskedne beløb og opgaver fra amterne til henholdsvis regionerne og kommunerne, og vi synes faktisk rent umiddelbart fra radikal side, at det ser ud, som om man også her har kigget nogenlunde fagligt sagligt på, hvordan man kan skære kagen fornuftigt.
Lars Løkke Rasmussen (M), 2025-03-18:
Men hvor gerne jeg end ville, kan det ikke nytte noget at sige, at når USA vender ryggen til, så vender jeg ansigtet til og smiler bredere og dykker dybere i lommerne, for der er ikke mere nede i lommerne end de 0,7 pct., vi i forvejen bruger.
Torsten Schack Pedersen (V), 2016-11-08:
Og jeg tror ikke, jeg afslører så meget ved at sige, at det ikke lige er et forslag, der er groet i vores baghave, men vi synes, at der grundlæggende er fundet en rigtig fornuftig fordeling mellem sagkyndige og læge medlemmer, således at vi er sikre på, at den afvejning, der skal være mellem de forskellige hensyn, som vi ligestiller fremadrettet, bliver sikret med den sammensætning.
Jes Lunde (SF), 2000-12-14:
nok forbrugsmuligheder, og derfor er det vigtigste for de indkomstgrupper, at de forstår, at der er behov for solidaritet, at de forstår, at der er behov for at løse fællesopgaver i samfundet, at investere i uddannelser til de unge, at have en ordentlig ældreomsorg, at have et velfungerende sundhedsvæsen osv., at det er den slags opgaver, vi skal tage os af
Søren Søndergaard (EL), 2003-05-28:
Især er Dansk Folkeparti, som jo næsten er noget af det mest danske, man kan have, i hvert fald i egen opfattelse, ikke villig til at give de penge, der skal til for at sikre dansk kultur, danskproducerede nyheder, danskproduceret tv i det omfang, som befolkningen fortjener.
Jørgen Estrup (RV), 1998-06-25:
Det drejer sig, som jeg sagde, om 1.400-1.500 kr. efter skat uden de grønne afgifter, og hvis man modregner de grønne afgifter, skal man uanset, hvilken gruppe der er tale om, modregne 100-300 kr. Med hensyn til analysearbejdet om en CO2-afgift er det jo svært at sige noget om et arbejde, som ikke er gennemført.
Torsten Schack Pedersen (V), 2012-05-08:
Altså, når hr. Jonas Dahl står og siger, at nu skal man ikke beskylde nogen for at lyve, synes jeg, det er fuldstændig urimeligt – fuldstændig urimeligt! – at hr. Jonas Dahl fra Folketingets talerstol siger, at hr. Søren Pind sagde, at Venstres politik var en vækst på 0,0 pct.
Kaare Dybvad Bek (S), 2023-04-12:
Og hvis man husker tilbage på sidste gang, der blev delt fortrolige informationer fra et folketingsudvalg, så var det sådan set Dansk Folkepartis daværende repræsentant, hr. Martin Henriksen, der sagde, at det var helt rimeligt, at man ikke længere oversendte det, når udvalgets medlemmer ikke kunne lade være med at dele oplysningerne.
Karen Jespersen (V), 1998-04-28:
Vi har faktisk megen dokumentation for, at den rent faktisk også hjælper, og jeg synes, det simpelt hen er så indlysende, at jeg næsten ikke fatter, der er nogen, som ikke er enige i, at det at lade folk gå for sig selv og være overladt til sig selv med en månedlig check næsten er den sikreste vej til udstødning og mere sammensatte sociale problemer.
Jesper Langballe (DF), 2011-03-04:
Forholdet er jo det modsatte, som jeg har gjort opmærksom på, når vi på statsborgerskabsdagen træffer de brave folk, der har slidt og knoklet for at få statsborgerskab, og som er stolte af at være blevet danskere og er stolte af, at de har præsteret noget for at blive det.
Villum Christensen (LA), 2011-04-28:
I forbindelse med revisionen af planloven har vi foreslået, at vi får revitaliseret de gamle landbrugsplaner og får tydeliggjort, hvilke konsekvenser det vil have for den enkelte landbrugsbedrift; at vi altså får kortlagt, hvor der f.eks. er drænet, for at give en større sikkerhed, når de meget store landbrug, som vi har i dag, skal investere.
Aki-Matilda Høegh-Dam (SIU), 2019-12-18:
Men det vidner også bare om, at man nu er parat til ikke bare på papiret at have det ansvar, der hedder grønlandske ansvarsområder, men at man fra det danske Folketings og den danske regerings side nu også er villig til reelt at tage et ansvar i tættere samarbejde med Grønland, idet det er her, man bedst kommer ud med løsninger, og det er faktisk med til at skabe forbedringer.
Peter Skaarup (DF), 2009-03-13:
Det er jo godt, at der er forskellige meninger, det ville da være lidt kedeligt, hvis alle Folketingets partier bare syntes, at det, regeringen og Dansk Folkeparti kommer med, altid er godt, og der har De Radikale og Enhedslisten også den her gang meldt sig frivilligt til at være skeptiske og modstandere af det.
Søren Krarup (DF), 2002-03-13:
Men det skal jo have karakter af et spørgsmål til ministeren, og jeg vil derfor spørge ministeren, om hun ikke er enig med mig i, at det er ganske tankevækkende og for så vidt også afslørende, at når vi nu oplever fra Margrete Auken i sit vanlige agitationsridt efter en kirkeforfatning, dvs. at de hellige, lad os sige dem, hun kalder demokratiske, skal styre kirken, er det just et kirkeråd fra 1883, hun trækker frem.